Shayx Umar Xon
Shayx Umar Xon (1975-yil 6-mart — 29-iyul 2014-yil) 2014-yilda mamlakatda Ebola epidemiyasini bostirishga uringan Syerra-Leonelik bosh shifokorlardan biri hisoblanadi. Virusologning oʻzi virusga duchor boʻlgunga qadar yuzdan ortiq bemorlarni davolash bilan shugʻullangan. U Syerra-Leone Sogʻliqni saqlash vazirligi tomonidan „milliy qahramon“ sifatida tan olingan. Xon uzoq vaqt davomida Afrikada yiliga 5000 dan ortiq odamni oʻldiradigan Lassa isitmasi kasalligi bilan ogʻrigan aholini davolash bilan shugʻullangan. U Ebola bilan kasallangan bemorlarni qabul qilish uchun shifoxonani kengaytirgan. Syerra-Leone prezidenti Ernest Bai Koroma Shayx Umar Xonni „milliy qahramon“ mukofoti bilan taqdirlagan. Umar Xonning palatasidan chiqayotgan, Ebola virusidan davolangan bemorlarni quchoqlab, ularning kayfiyatini ko‘tarish odati bor edi. Xon 2010-yilda rezidentlik qilish uchun Ganaga kelganida Korle-Bu oʻquv kasalxonasida faoliyat olib borgan. Unga Gana shifokorlar va jarrohlar kollejiga ichki kasalliklar boʻyicha 3 yillik rezidenturaga oʻqishga kirishi taklif qilindi. Trening doirasida u Korle-Bu oʻquv kasalxonasining tibbiyot boʻlimiga aʼzo qilib tayinlangan. 